กองทุน-ต่างชาติกระหน่ำขายหุ้นไทย ฉุด SET ปิดลบ 24 จุด
กองทุน-ต่างชาติกระหน่ำขายหุ้นไทย ฉุด SET ปิดลบ 24 จุด โดยดัชนีปิดตลาดวันนี้ ที่ระดับ 1,683.43 จุด ลดลง 24.10 จุด หรือ 1.41% มูลค่าการซื้อขาย 7.98 หมื่นล้านบาท
19 ต.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,683.43 จุด ลดลง 24.10 จุด หรือ 1.41% มูลค่าการซื้อขาย 7.98 หมื่นล้านบาท
10 หุ้นกดดัชนีวันนี้

 
ด้าน นายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวลงมาก โดยมองว่าเป็นพักฐานหลังจากที่ดัชนีฯ ขึ้นไปมากแล้ว ซึ่งปัจจัยในตลาดฯ เวลานี้เป็นกลาง โดยตลาดฯ กำลังรอปัจจัยบวกอยู่ไม่ว่าจะเป็นรายชื่อของประธานธนาคารกลางสหรัฐ (เฟด) คนใหม่ว่าจะเป็นใครและตลาดคิดอย่างไร, การพิจารณางบประมาณรายจ่ายของสหรัฐฯ จากวุฒิสภา
โดยตลาดฯ ได้รับแรงขายหุ้นบิ๊กแคป จึงมีความเป็นไปได้ที่จะเป็นแรงขายจากกองทุน และ/หรือต่างชาติ ทำให้ตลาดฯ ลดความร้อนแรงลง
ทั้งนี้ ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ส่วนตลาดในยุโรปต่างติดลบ อันเนื่องมาจากความกังวลสถานการณ์การเมืองในสเปนเกี่ยวกับการแยกตัวของแคว้นกาตาลุญญา แม้ว่าจะเป็นเรื่องภายในประเทศ แต่ก็ทำให้ตลาดยุโรปติดลบและเป็น Sentiment ลบต่อตลาดฯ
ส่วนตลาดบ้านเราในช่วงใกล้วันหยุดยาว นักลงทุนคงอยากเลือกขายล็อคกำไรก่อน จึงทำให้ตลาดพักฐานและยิ่งเมื่อดัชนีหลุดแนวจิตวิทยา 1,700 จุดก็ทำให้มีแรงขายตามมามากขึ้น
สำหรับแนวโน้มการลงทุนในวันพรุ่งนี้ (20 ต.ค.) นักวิเคราะห์มองว่าตลาดฯ อาจจะเป็นลักษณะซึมๆ และมีโอกาสพักฐานต่อได้หากหลุดแนวรับ 1,680 จุด ซึ่งก็จะมีแนวรับถัดไปที่ 1,660 จุด แต่ถ้ายืนได้เหนือแนวรับก็มีโอกาสที่ดัชนีฯ จะแกว่งไซด์เวย์ พร้อมให้ติดตามทิศทาง Fund Flow หลังชะลอมา 2-3 วันแล้ว โดยให้แนวต้าน 1,700 จุด
สำหรับการซื้อขายรายกลุ่มนักลงทุนต่างชาติขายสุทธิ 2,744 ล้านบาท กองทุนขายสุทธิ 2,074 ล้านบาท บริษัทหลักทรัพย์ขายสุทธิ 3,043 ล้านบาท

 
ตลาดหุ้นเอเชีย
